Christoffer von Rehbinder (1672–1735)

Christoffer von Rehbinder (ka Christoph; 1672 – 21. veebruar 1735) oli Rehbinderite aadlisuguvõsa Polli liinist pärit Rootsi sõjaväelane ja mõisnik, kes osales Põhjasõjas. Ta oli Lõve, Polli ja Väike-Pungerja mõisnik. 

 Elulugu 
Christoffer von Rehbinder sündis 1672 Taagepera, Kurtna ja Lõve mõisnike Christophi ja Maria Eleanora von Rehbinderi (sünninimega de la Barre) perekondaEssen, Nikolai von. Eestimaa rüütelkonna matriklikomisjoni koostatud Rehbinderite genealoogia. Lk 23. Tallinn. 1927. EAA.1674.2.159. 

Christoffer von Rehbinder alustas 1686 sõjaväeteenistust von der Pahleni Liivimaa ratsarügemendis. Peatselt edutati ta kapraliks ning 1689. aastal kornetiks. Põhjasõja alguseks oli ta jõudnud leitnandi auastmeni. Sama aasta oktoobris määrati Rehbinder Turu ja Pori lääni ratsarügemendi kortermeistriks.Lk 537 (Lewenhaupt, 1920)

1701. aasta 15. septembril ukj ründasid 3000-meheline Vene vägi Savva Vassiljevitš Aigustovi juhtimisel rittmeistrite Berend Rehbinderi ja Brusini 160-mehelist salka Kasaritsa juures. Rootslastele tõttas hilinemisega appi ratsavägi, mille juhtideks olid rittmeister Christoffer von Rehbinder ning kaptenleitnant Quante. Kogu rootslaste vägi liikus edasi Rõuge poole, kus venelased samuti rünnakul olid. Võitluses sai Rehbinder haavata.Lk 197–199 (Kelch, 2024) 

1703. aastal langes ta vangi, kuid suutis omal käel põgeneda. 1705. aastal ülendati Rehbinder Liivimaa aadlilipkonnas majoriks. 1709. aastal langes ta paar päeva enne Poltava lahingut Stari Sanzhari all vangi. 

Rehbinder naasis Liivimaal 1722. aasta veebruaris ning 1728. aastal ooberstleitnandi auastmes erru. 1733. aasta 26. juunil esitas ta Liivimaa matriklikomisjonile oma suguvõsa kohta deduktsioonkirja. 

Christoffer von Rehbinder suri 21. veebruaril 1735 Helme kihelkonnas Patküla mõisasLk 198 (Stackelberg, 1931). 

 Perekond 
Christoffer von Rehbinder abiellus Liivimaa maanõunik ning Liepupe ja Lāde mõisnik Friedrich Wilhelm von Tiesenhauseni tütre Anna Elisabethiga. Anna Elisabeth suri aga 1710. aastal ning Rehbinder abiellus teist korda Sõmerpalu mõisnik Gustav Johann von Mülleri tütre Barbara Sophiege. Mõlemad abielud jäid lastetuks.

 Viited 

 Kirjandus 

 Kelch, Christian. Liivimaa ajaloo järg. Toimetaja Kai Tafenau ja Siiri Rebane, saksa keelst tõlkinud Ivar Leimus. Tänapäev, 2024.
 Lewenhaupt, Adam. Karl XII:s officerare. Biografiska anteckningar. 1920. 
 Stackelberg, Otto Magnus von. Genealogisches Handbuch der estländischen Ritterschaft. Kd. 1. Görlitz. 1931. 

Christoffer
Kategooria:Rootsi ooberstleitnandid
Kategooria:Põhjasõja Rootsi sõjaväelased
Kategooria:Sündinud 1672
Kategooria:Surnud 1735